31997D0157
L 060/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 февруари 1997 година
относно третирането на дохода на предприятия за колективни инвестиции за целите на прилагането на Директива 89/130/ЕИО на Съвета, Евратом относно хармонизирането на образуването за брутния национален продукт по пазарни цени
(текст от значение за ЕИП)
(97/157/ЕО, Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе пред вид Договора за създаване на Европейската общност,
като взе пред вид Договора за създаване на Европейската общност за атомна енергия,
като взе предвид Директива 89/130/ЕИО, Евратом на Съвета от 13 февруари 1989 г. относно хармонизирането на образуването за брутния национален продукт по пазарни цени (1),
като има предвид, че за целите на определянето на брутен национален продукт по пазарни цени (БНПпц) в съответствие с член 1 от Директива 89/130/ЕИО, Евратом, която по силата на член 8, параграф 1 от Регламент (ЕО) № 2223/96 на Съвета от 25 юни 1996 г. относно Европейската система от национални и регионални сметки в Общността (2) е приложима, докато Решение 94/728/ЕО, Евратом (3) остава в сила, е необходимо да се изясни третирането на дохода на предприятията за колективни инвестиции съгласно действащата Европейска система от интегрирани икономически сметки (ESA);
като има предвид, че второто издание на ESA не съдържа изрични разпоредби за отчитането на дохода на предприятията за колективни инвестиции, и по-специално на техния неразпределен доход;
като има предвид, че затова е необходимо да се тълкуват правилата на второто издание на ESA съгласно тези основни принципи, за да се посочи метод за отчитане на този доход;
като има предвид, че мерките, предвидени в настоящото решение са в съответствие със становището на Комитета, създаден по член 6 на Директива 89/130/ЕИО, Евратом,
ПРИЕ НАСТОЯЩОТО РЕШЕНИЕ:
Член 1
За целите на прилагането на Директива 89/130/ЕИО, Евратом, доходът на предприятията за колективни инвестиции се състои от лихвата, получена по депозитите и други придобити инвестиции, от една страна, и от дивиденти от акциите, държани от предприятията за колективни инвестиции, от друга страна. Тези лихви и дивиденти могат да бъдат изплащани на инвеститорите или да бъдат добавени към капитала.
Когато се разпределя, този доход се отчита по сметката за разпределение на дохода на акционерите в рамките на дохода от собственост и предприемаческия доход (Код R40 на ESA, който е сила понастоящем).
Когато този доход не се разпределя, същият трябва да се третира като доход, изплатен от предприятията за колективни инвестиции на техните акционери, който последните реинвестират незабавно в предприятията за колективни инвестиции. Това означава, че този доход трябва да се отчита в рамките на дохода от собственост и предприемачески доход, както в случая на разпределения доход. Освен това, същата сума се класифицира като част от акциите във финансовата сметка на акционерите.
Член 2
Адресати на настоящото решение са държавите-членки.
Съставено в Брюксел на 12 февруари 1997 година.